
[bookmark: _Hlk244855876]Tárgy: Jótékonysági Süteményvásár és Adventi Térzene megrendezése

Tisztelt Képviselő-testület!

Hagyományaink szerint Önkormányzatunk advent idején jótékonysági süteményvásárt és adventi térzenét rendez. 2026-ban immár 21. alkalommal kerül sor a közösségi és jótékonysági rendezvényre.
A 21. Jótékonysági Süteményvásár és Adventi Térzene 2026. december 13-án kerül megrendezésre a Szent László Közösségi Házban, valamint a Diana parkban. A rendezvény célja, hogy az adventi időszakban közösségi programot biztosítson a kerület lakói számára, egyúttal jótékonysági támogatást gyűjtsön.
A jótékonysági süteményvásár kedvezményezettje a Semmelweis Bókay utcai Gyerekklinika. A süteményvásárból befolyt összeget a Klinika részére ajánljuk fel, a támogatás céljául szolgáló Cryo-S Painless krioterápiás eszközt az előterjesztés melléklete mutatja be. Az adventi hangulatról a Szomori fiúk sramli zenekar gondoskodik. A rendezvény megvalósítására az Önkormányzat összesen bruttó 360 000 forintot kíván fordítani. Ebből dekoráció beszerzésére bruttó 100 000 forintot, élelmiszerek – különösen gesztenye, tea és cukor – valamint csomagolóanyagok beszerzésére bruttó 200 000 forintot, a Szomori fiúk sramli zenekar zenei szolgáltatására pedig bruttó 60 000 forintot biztosít.
Az eseményről plakát és szórólap készül, valamint a Hegyvidéki Önkormányzat honlapján is megjelentetjük a meghívót. Kére a Képviselő-testületet, hogy az alábbi határozati javaslatot fogadja el.

Határozati javaslat:

[bookmark: _Hlk116295470]A Budapest Hegyvidék XII. kerület Német Nemzetiségi Önkormányzat Képviselő-testülete úgy határoz, hogy 2026. december 13-án megrendezi a 21. Jótékonysági Süteményvásár és Adventi Térzene című rendezvényt a Szent László Közösségi Házban, valamint a Diana parkban. A Képviselő-testület a rendezvény megvalósítására összesen bruttó 360 000 forintot biztosít az Önkormányzat 2026. évi költségvetése terhére az alábbiak szerint: dekoráció beszerzésére bruttó 100 000 forintot, élelmiszerek és csomagolóanyagok beszerzésére bruttó 200 000 forintot, a Szomori fiúk sramli zenekar zenei szolgáltatására bruttó 60 000 forintot. A Képviselő-testület egyetért azzal, hogy a jótékonysági süteményvásárból befolyt összeg a Semmelweis Bókay  utcai Gyerekklinika részére, krioterápiás eszköz beszerzésének támogatására kerüljön felajánlásra. 

A Képviselő-testület felhatalmazza az Elnököt a rendezvény megvalósításához szükséges beszerzések és intézkedések megtételére.

(A döntéshozatal módja egyszerű többség)

Budapest Hegyvidék, 2026. november 5.
Kövesdiné Martin Nóra Anna
										elnök

Melléklet: A Semmelweis Bókay utcai Gyerekklinika támogatásának céljául szolgáló eszköz bemutatása

